###### **În atenţia FURNIZORILOR DE SERVICII MEDICALE** - medici prescriptori

În vederea asigurării accesului asiguraţilor la tratament şi evitării disfuncţionalităţilor de prescriere şi eliberare, vă aducem la cunostinţă comunicatul CNAS nr. P2508/17.03.2023, înregistrat la CAS Arad cu nr.4198/20.03.2023, şi anume:

În Monitorul Oficial al României Partea I nr.216 si 216 bis din data de 16.03.2023 a fost publicat Ordinul MS/CNAS nr.689/157/2023 privind modificarea și completarea anexelor nr. 1 si 2 la Ordinul Ministrului Sanatatii Publice și al Presedintelui Casei Nationale de Asigurări de Sănătate nr.564/499/2021 pentru aprobarea protocoalelor terapeutice privind prescrierea medicamentelor aferente denumirilor comune internaționale prevăzute în Lista cuprinzând denumirile comune internaționale corespunzătoare medicamentelor de care beneficiază asigurații, cu sau fără contribuție personală, pe bază de prescripție medicală, în sistemul de asigurări sociale de sănătate, precum și denumirile comune internaționale corespunzătoare medicamentelor care se acordă in cadrul programelor naționale de sănătate aprobată prin Hotararea Guvernului nr.720/2008 și a normelor metodologice privind implementarea acestora.

Pe site-ul CNAS, în secţiunea ,,**informaţii pentru furnizori –protocoale terapeutice**’’ au fost actualizate la zi protocoalele aprobate prin Ordinul MS/CNAS nr.564/499/2021, sub denumirea ,,Lista protocoalelor terapeutice aprobate prin ordinul MS/CNAS nr.564/499/2021, cu modificările și completările ulterioare-martie 2023’’, respectiv un număr de 367 protocoale terapeutice cuprinse în actul normativ mai sus-menționat, cu toate modificările și completările ulterioare.

Menționăm că, în conformitate cu prevederile legale în vigoare, medicii prescriptori au obligația de a respecta schemele terapeutice stabilite prin protocoalele terapeutice ce constituie baza de prescriere și monitorizare a medicamentelor care se acordă asiguraților pe baza de prescripție medicală în sistemul de asigurări sociale de sănătate.